फोंडेंः कॅसलरॉक कर्नाटकांत आयतारा दनपारां 4 वरांच्या सुमाराक म्हाल व्हरपी रेल्वेचो घसरिल्लो डबो रातीं उसरां रुळार नीट केलो. उपरांत गोंय-कर्नाटक मार्गा वयली रेल्वे येरादारी सुरू जाली.
 कॅसलरॉक वाठारांत फाटल्या कांय दिसां सावन पडत आशिल्ल्या उटंगाराच्या पावसाक लागून म्हाल व्हरपी रेल्वेचो एक डबो घसरिल्लो. रेल्वे कर्मचाऱ्यांनी घडणूक थळार वचून रातीं 12 वरां मेरेन घसरिल्लो डबो रुळार नीट केलो. उपरांत कुळें रेल्वे स्टेशनार आडावन दवरिल्ली निजामुद्दीन एक्सप्रेस रेल्वे कर्नाटक मार्गान सोडली.
 खिणाखिणाक ताज्यो घडणुको आनी तुमचे कडेन संबंदीत दरेक खबर मेळयात एका क्लिकाचेर! फेसबूक, ट्विटराचेर आमकां फॉलो करात आनी व्हाट्सएप सबस्क्रायब करपाक विसरूं नाकात. 